คำสั่งคณะรักษาความสงบแห่งชาติคำสั่งคณะรักษาความสงบแห่งชาติที่ ๗๒/๒๕๕๗เรื่องแต่งตั้งคณะกรรมการนโยบายเขตพัฒนาเศรษฐกิจพิเศษ[๑] เพื่อส่งเสริมการค้าและการลงทุนของประเทศตามนโยบายการพัฒนาเขตเศรษฐกิจพิเศษโดยใช้ประโยชน์จากความเชื่อมโยงด้านคมนาคมขนส่งของภูมิภาคอาเซียนและข้อตกลงการค้าเสรีภายใต้กรอบอาเซียนหัวหน้าคณะรักษาความสงบแห่งชาติจึงแต่งตั้งคณะกรรมการนโยบายเขตพัฒนาเศรษฐกิจพิเศษ(กนพ.) โดยมีองค์ประกอบและอำนาจหน้าที่ ดังนี้๑. องค์ประกอบ๑.๑ หัวหน้าคณะรักษาความสงบแห่งชาติ ประธานกรรมการหรือรองหัวหน้าคณะรักษาความสงบแห่งชาติที่หัวหน้าคณะรักษาความสงบแห่งชาติมอบหมาย๑.๒ ปลัดสำนักนายกรัฐมนตรี กรรมการ๑.๓ ปลัดกระทรวงการคลัง กรรมการ๑.๔ ปลัดกระทรวงการต่างประเทศ กรรมการ๑.๕ ปลัดกระทรวงเกษตรและสหกรณ์ กรรมการ๑.๖ ปลัดกระทรวงคมนาคม กรรมการ๑.๗ ปลัดกระทรวงพาณิชย์ กรรมการ๑.๘ ปลัดกระทรวงมหาดไทย กรรมการ๑.๙ ปลัดกระทรวงแรงงาน กรรมการ๑.๑๐ ปลัดกระทรวงอุตสาหกรรม กรรมการ๑.๑๑ เลขาธิการสภาความมั่นคงแห่งชาติ กรรมการ๑.๑๒ เลขาธิการคณะกรรมการกฤษฎีกา กรรมการ๑.๑๓เลขาธิการคณะกรรมการส่งเสริมการลงทุน กรรมการ๑.๑๔ ผู้อำนวยการสำนักงบประมาณ กรรมการ๑.๑๕ ผู้บัญชาการตำรวจแห่งชาติ กรรมการ๑.๑๖ ประธานกรรมการหอการค้าไทย กรรมการ๑.๑๗ ประธานสภาอุตสาหกรรมแห่งประเทศไทย กรรมการ๑.๑๘ ประธานสมาคมธนาคารไทย กรรมการ๑.๑๙ เลขาธิการคณะกรรมการพัฒนาการ กรรมการและเลขานุการเศรษฐกิจและสังคมแห่งชาติ๑.๒๐ รองเลขาธิการคณะกรรมการพัฒนาการ กรรมการและผู้ช่วยเลขานุการเศรษฐกิจและสังคมแห่งชาติที่เลขาธิการคณะกรรมการพัฒนาการเศรษฐกิจและสังคมแห่งชาติ มอบหมาย๒. อำนาจหน้าที่๒.๑ พิจารณาให้ความเห็นชอบ และเสนอร่างหลักเกณฑ์และวิธีการสนับสนุนการจัดตั้งและดำเนินการเขตพัฒนาเศรษฐกิจพิเศษตลอดจนร่างแผนแม่บทแผนงานหรือโครงการและแผนปฏิบัติการต่อคณะรักษาความสงบแห่งชาติเพื่อพิจารณาอนุมัติ๒.๒กำหนดแนวทางให้หน่วยงานถือปฏิบัติเพื่อให้การพัฒนาเขตพัฒนาเศรษฐกิจพิเศษรวมทั้งการส่งเสริมการค้าเสรีภายใต้กรอบอาเซียนหรือข้อตกลงภายใต้กรอบเศรษฐกิจอื่นหรือการค้าบริเวณพรมแดนระหว่างประเทศไทยกับประเทศเพื่อนบ้านเป็นไปโดยเหมาะสมและมีประสิทธิภาพ๒.๓ กำกับดูแล ติดตาม และประเมินผลการดำเนินงานตามแผนแม่บทตลอดจนให้คำแนะนำหรือข้อเสนอแนะเพื่อแก้ไขปัญหาอุปสรรคในการดำเนินการตามแผนแม่บทแผนงานหรือโครงการหรือแผนปฏิบัติการ และรายงานผลการดำเนินงานต่อคณะรักษาความสงบแห่งชาติ๒.๔ แต่งตั้งคณะอนุกรรมการหรือคณะทำงานได้ตามความเหมาะสม๒.๕ เชิญเจ้าหน้าที่ บุคคล หรือหน่วยงานที่เกี่ยวข้องมาชี้แจงหรือเรียกเอกสารจากบุคคลหรือหน่วยงานที่เกี่ยวข้องมาเพื่อประกอบการพิจารณาได้ตามความจำเป็น๒.๖ ออกระเบียบ ประกาศ และคำสั่ง เพื่อปฏิบัติการตามคำสั่งนี้๒.๗ เสนอแนะต่อคณะรักษาความสงบแห่งชาติเพื่อให้มีกฎระเบียบหรือปรับปรุงแก้ไขกฎระเบียบที่จำเป็นต่อการจัดตั้งและดำเนินการเขตพัฒนาเศรษฐกิจพิเศษ๒.๘ ปฏิบัติการอื่นใดเพื่อให้เป็นไปตามคำสั่งนี้หรือตามที่คณะรักษาความสงบแห่งชาติ หรือหัวหน้าคณะรักษาความสงบแห่งชาติมอบหมายให้สำนักงานคณะกรรมการพัฒนาการเศรษฐกิจและสังคมแห่งชาติอำนวยความสะดวกในการปฏิบัติงานของคณะกรรมการนโยบาย ฯ คณะอนุกรรมการและคณะทำงานเฉพาะกิจสำหรับการเบิกจ่ายเบี้ยประชุมให้เป็นไปตามพระราชกฤษฎีกาเบี้ยประชุมกรรมการ พ.ศ.๒๕๔๗ และที่แก้ไขเพิ่มเติม และค่าใช้จ่ายที่เกี่ยวข้องกับการบริหารจัดการอื่น ๆที่จำเป็นต่อการปฏิบัติงานของคณะกรรมการนโยบายฯ คณะอนุกรรมการ และคณะทำงานเฉพาะกิจให้เบิกจ่ายตามระเบียบทางราชการโดยให้เบิกจ่ายจากสำนักงานคณะกรรมการพัฒนาการเศรษฐกิจและสังคมแห่งชาติทั้งนี้ ตั้งแต่บัดนี้เป็นต้นไปสั่ง ณวันที่ ๑๙ มิถุนายน พุทธศักราช ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๓๐ มิถุนายน๒๕๕๗วันทิตา/ผู้ตรวจ๒ กรกฎาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๒๐ ง/หน้า ๑๑/๒๗ มิถุนายน ๒๕๕๗